

 LĒMUMS

Ādažos, Ādažu novadā

2024. gada 25. jūlijā **Nr.** **301**

**Par tirdzniecības vietu nomas maksas izsoles rezultātu apstiprināšanu**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 19.07.2024. sagatavotus aktus Nr. 3673629/0/2024-AKT un Nr. 3673525/0/2024-AKT (turpmāk – Akti) par tirdzniecības vietu nomas maksu publiskajā pasākumā “Ņēģu svētki Carnikavā” – Atpūtas iela 20 (turpmāk - “A” zona), Carnikavā, un Jūras iela 3A turpmāk - “B” zona), Carnikavā, tirdzniecības vietu nomas maksu elektroniskajā izsolē ar augšupejošu soli. Akti apstiprināti Pašvaldības mantas iznomāšanas un atsavināšanas komisijas (turpmāk – Komisija) 22.07.2024. sēdē (protokols Nr. ĀNP/1-7-14-2/24/26).

Izvērtējot pašvaldības rīcībā esošo informāciju un ar lietu saistītos apstākļus, konstatēts:

1. Ar pašvaldības domes 30.05.2024. lēmumu Nr. 209 “Par neapbūvētu zemesgabalu nomas maksu pasākumā “Nēģu svētki Carnikavā”” tika apstiprināti tirdzniecības vietu zonu izvietojumi pašvaldības publiskā pasākuma “Nēģu svētki Carnikavā 2024” norises teritorijā un noteikta nomas maksas sākumcena.
2. Ar pašvaldības domes 12.06.2024. lēmumu Nr.228 “Par grozījumiem Ādažu novada pašvaldības domes 30.05.2024. lēmumā Nr. 209 “Par neapbūvētu zemesgabalu nomas maksu pasākumā “Nēģu svētki Carnikavā””, Pašvaldības mantas iznomāšanas un atsavināšanas komisijai (turpmāk – Komisija) tika uzdots organizēt 1. punktā noteikto tirdzniecības vietu zemesgabalu nomas tiesību elektronisko izsoli ar augšupejošu solījumu.
3. Ar Komisijas 27.06.2024. lēmumu (prot. Nr. ĀNP/1-7-14-2/24/25) tika apstiprināti tirdzniecības vietas “A” zonas izsoles noteikumi Nr. ĀNP/1-7-14-1/24/20 (turpmāk – Izsoles noteikumi), nosakot izsoles nomas maksas sākumcenu 7000 *euro*.
4. Ar Komisijas 27.06.2024. lēmumu (prot. Nr. ĀNP/1-7-14-2/24/25) tika apstiprināti tirdzniecības vietas “B” zonas izsoles noteikumi Nr. ĀNP/1-7-14-1/24/21 (turpmāk – Izsoles noteikumi), nosakot izsoles nomas maksas sākumcenu 1500 *euro*.
5. Sludinājumi par tirdzniecības vietu elektronisko izsoli, tai skaitā, Ministru kabineta 19.06.2024. noteikumu Nr. 350 “Publiskas personas zemes nomas un apbūves tiesības noteikumi” 33. punktā noteiktā informācija 28.06.2024. tika publicēta pašvaldības tīmekļvietnē [www.adazunovads.lv](http://www.adazunovads.lv).
6. Tirdzniecības vietu zemesgabalu nomas elektroniskās izsoles sākās 03.07.2024. plkst.13.00 un noslēdzās 18.07.2024. plkst. 13.00.
	1. no Akta Nr. 3673629/0/2024-AKT izriet, ka izsolei bija autorizējušies divi dalībnieki, un dalībnieks AS "Cēsu alus" (reģ. Nr. 40003030721), ar 19. soli nosolīja augstāko cenu (12700 *euro*), un atbilstoši Izsoles noteikumu 3.6. punktam ir atzīstams par izsoles uzvarētāju, iegūstot tiesības slēgt īstermiņa zemes nomas līgumu ielu tirdzniecības organizēšanai A zonā par summu 12700 *euro*;
	2. no Akta Nr. 3673525/0/2024-AKT izriet, ka izsolei bija autorizējušies četri dalībnieki, un dalībnieks AS “Cēsu alus” (reģ.Nr. 40003030721), kurš ar 8. soli nosolīja augstāko cenu (2700 *euro*), un atbilstoši Izsoles noteikumu 3.6. punktam ir atzīstams par izsoles uzvarētāju, iegūstot tiesības slēgt īstermiņa zemes nomas līgumu ielu tirdzniecības organizēšanai B zonā par summu 2700 *euro*.
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akti par tirdzniecības vietu nomas elektronisko izsoli apstiprināti ar Komisijas 22.07.2024. lēmumu (prot. Nr. ĀNP/1-7-14-2/24/26).

Pamatojoties uz Pašvaldību likuma 73. panta pirmo un ceturto daļu, Ministru kabineta 19.06.2024. noteikumu Nr. 350 “Publiskas personas zemes nomas un apbūves tiesības noteikumi” 32. un 43. punktu, izsoles noteikumiem, kā arī Pašvaldības mantas iznomāšanas un atsavināšanas komisijas 27.06.2024. izsoles noteikumu Nr. ĀNP/1-7-14-2/24/20 un Nr. ĀNP/1-7-14-2/24/21 4. punktu, Ādažu novada pašvaldības dome

**NOLEMJ:**

1. Apstiprināt 18.07.2024. noslēgušās nomas maksas izsoles ar augšupejošu soli rezultātus, Ādažu novada pašvaldības īpašumam ar kadastra numuru 8052 004 0115 sastāvā esošās zemes vienības ar kadastra apzīmējumu 8052 004 0115 un adresi Atpūtas ielas 20, Carnikava, Carnikavas pagasts, Ādažu novads, teritorijas daļas 3787 m2 platībā īstermiņa zemes nomai, saskaņā ar aktu par izsoli Nr. 3673629/0/2024-AKT (1. pielikums), kas 19.07.2024. sagatavots elektronisko izsoļu vietnē <https://izsoles.ta.gov.lv>.
2. Apstiprināt 18.07.2024. noslēgušās nomas maksas izsoles ar augšupejošu soli rezultātus, Ādažu novada pašvaldības īpašumam ar kadastra numuru 8052 004 0602 sastāvā esošas zemes vienības ar kadastra apzīmējumu 8052 004 0602 un adresi Jūras iela 3A, Carnikava, Carnikavas pagasts, Ādažu novads, teritorijas daļas 1300 m2 platībā īstermiņa zemes nomai, saskaņā ar aktu par izsoli Nr. 3673525/0/2024-AKT (2. pielikums), kas 19.07.2024. sagatavots elektronisko izsoļu vietnē <https://izsoles.ta.gov.lv>.
3. Slēgt īstermiņa zemes nomas līgumu par 1. punktā minētā nekustamā īpašuma īstermiņa zemes nomu ar AS “Cēsu alus” (reģ.Nr. 40003030721), juridiskā adrese: Aldaru laukums 1, Cēsis, Cēsu nov., LV-4101) par 12700 *euro* (divpadsmit tūktoši septiņi simti *euro*), bez PVN.
4. Slēgt īstermiņa zemes nomas līgumu par 2. punktā minētā nekustamā īpašuma īstermiņa zemes nomu ar AS “Cēsu alus” (reģ.Nr. 40003030721), juridiskā adrese: Aldaru laukums 1, Cēsis, Cēsu nov., LV-4101) par 2700 *euro* (divi tūkstoši septiņi simti *euro*), bez PVN.
5. Pašvaldības mantas iznomāšanas un atsavināšanas komisijai 8 darba dienu laikā pēc šī lēmuma pieņemšanas publicēt informāciju par izsoļu rezultātiem pašvaldības tīmekļvietnē [www.adazunovads.lv](http://www.adazunovads.lv).
6. Centrālās pārvaldes Juridiskajai un iepirkumu nodaļai līdz 09.08.2024. sagatavot īstermiņa zemes nomas līgumu projektus un organizēt to parakstīšanu.
7. Pašvaldības izpilddirektoram noslēgt 6. punktā noteiktos līgumus un organizēt to izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU